รายงานข่าวเผยว่า จะมีการตั้งกองทุนใช้ชื่อว่า "สตีฟ เออร์วิน ครอคโคไดล์ ฮันเตอร์ ฟันด์" หรือเรียกสั้นๆ ว่า "เดอะ คริคกี้ ฟันด์" เพื่อเป็นเกียรติแก่เขาที่ชอบใช้วลีนี้ขณะออกรายการ โดยมีเป้าหมายนำเงินกองทุนไปสนับสนุนการคุ้มครอง การศึกษา และการอนุรักษ์สัตว์ป่า รวมถึงสวนสัตว์ออสเตรเลียในเบียร์วาห์ ที่สตีฟเป็นผู้อำนวยการอยู่ นอกเหนือจากกันเงินส่วนหนึ่งไว้เป็นทุนการศึกษาแก่ "บินดี้" บุตรสาววัย 8 ขวบ และ "บ็อบ" บุตรชายวัย 3 ขวบ ของเขานอกจากนี้ ประชาชนที่ทราบข่าวการเสียชีวิตของนายเออร์วิน ได้พากันหลั่งไหลไปบ้านเกิดของ "ครอคโคไดล์ ฮันเตอร์" โดยนำช่อดอกไม้ป่าจากดินแดนที่เต็มไปด้วยพุ่มไม้ สถานที่โปรดปรานของนายเออร์วิน ไปวางไว้อาลัยให้ บางคนเขียนข้อความแสดงความรู้สึกจากใจถึงนายเออร์วิน ที่แม้จะไม่เคยพบตัวจริง แต่ก็เรียกเขาว่าเพื่อน โดยมีการเขียนข้อความไว้อาลัยหลายร้อยข้อความลงบนเสื้อเชิ้ตสีกากี เครื่องหมายการค้าของนายเออร์วินด้าน ดร.ธรณ์ ธำรงนาวาสวัสดิ์ อาจารย์ประจำภาควิชาทางทะเล คณะประมง มหาวิทยาลัยเกษตรศาสตร์กล่าวว่า ปลากระเบนทั่วโลกมีไม่ต่ำกว่า 300 ชนิด ส่วนปลากระเบนในประเทศไทยไม่มีการสำรวจเป็นตัวเลขที่ชัดเจน คาดการณ์ว่ามีประมาณ 100 ชนิด โดยปลากระเบนเกือบทุกชนิดมีพิษ โดยพิษจะอยู่บริเวณผิวหนังบางๆ ของเงี่ยง ยกเว้นกระเบนราหูที่อาศัยอยู่ในทะเลซึ่งพิษของปลากระเบนเป็นพิษกลุ่มเดียวกับปลาหิน ปลาสิงโต อาจทำให้เสียชีวิตได้ แต่พิษของปลากระเบนจะรุนแรงน้อยกว่า
"เดอะ คริคกี้ ฟันด์" เป็นชื่อเรียกสั้นๆ ว่าอะไร 
สตีฟ เออร์วิน ครอคโคไดล์ ฮันเตอร์ ฟันด์